《奉和圣制太行山中言志应制》
唐代·张说

六龙鸣玉銮，九折步云端。
河络南浮近，山经北上难。
羽仪映松南，戈甲带春寒。
百谷晨笳动，千岩晓仗攒。
皇心感韶节，敷藻念人安。
既立省方馆，复建礼神坛。
扈跸参天老，承荣忝夏官。
长勤百年意，思见一胜残。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。